b'\n_START_ARTICLE_\nVeddah\n_START_PARAGRAPH_\nEls Veddah o Vedda (plural veddehs o veddes) o\xc2\xa0 Wanniyala-Aetto (\'\xc3\xa9ssers de la selva\') s\xc3\xb3n un poble ind\xc3\xadgena de Sri Lanka. La seva designaci\xc3\xb3 habitual de Veddas o Veddah prov\xc3\xa9 de l\'idioma t\xc3\xa0mil: vedar que bvol dir "ca\xc3\xa7adors".\xc2\xa0 Al Mahavansa se\'ls esmenta com a yakkha (plural yakkhes)._NEWLINE_S\'han trobat a Sri Lanka restes humanes de fa 18 mil anys que mostren una continu\xc3\xaftat gen\xc3\xa8tica amb els veddah o wanniyala-aetto. Els estudis d\'ADN estableixen a m\xc3\xa9s que tenen avantpassats comuns amb molts cingaleses, el poble majoritari de Sri Lanka._NEWLINE_Originalment els wanniyala-aetto eren ca\xc3\xa7adors-recol\xc2\xb7lectors. Utilitzaven arcs i fletxes en la cacera, recol\xc2\xb7lectaven les plantes silvestres i mel. Despr\xc3\xa9s molts wanniyala-eetto tamb\xc3\xa9 van practicar l\'horticultura itinerant; obren camps a la selva amb el m\xc3\xa8tode de tala i crema, anomenat chena a Sri Lanka. En la costa de l\'est practiquen \xc3\xa0dhuc la pesca._NEWLINE_El 1950, el Govern de Sri Lanka va obrir el seu territori als colons singalalesos. Els boscos van ser arrasats, els terrenys de ca\xc3\xa7a inundats i milers de colons van anar a instal\xc2\xb7lar-se a la zona. El 1983, l\'\xc3\xbaltim refugi forestal del wanniyala-eetto va ser convertit en parc nacional de Maduru Oya i es va despla\xc3\xa7ar forzadamente als seus habitants a llogarets, amb la prohibici\xc3\xb3 de tornar al bosc sense autoritzaci\xc3\xb3._NEWLINE_Diferents observadors afirmen que els wanniyala-aetto i especialment la seva cultura, estan desapareixent. Les restriccions legals sobre el bosc, i despr\xc3\xa9s la guerra civil, han interromput les seves formes tradicionals de vida. A m\xc3\xa9s, la seva assimilaci\xc3\xb3 cultural amb altres poblacions locals s\'ha produ\xc3\xaft durant molt temps. Molts camperols pobres singalesos o t\xc3\xa0mils s\xc3\xb3n ara considerats com "veddes" pels seus compatriotes. Els matrimonis mixts entre "veddes" i singalesos s\xc3\xb3n molt freq\xc3\xbcents. Els wanniyala-aetto han adoptat la llengua dels seus ve\xc3\xafns: al sud-est de Sri Lanka, especialment en l\'entorn de Bintenne a la prov\xc3\xadncia d\'Uva i tamb\xc3\xa9 en el districte del nord o Anuradhapura han adoptat la llengua singalesa. A les \xc3\xa0rees costaneres de la prov\xc3\xadncia de l\'est, sobretot entre Batticaloa i Trincomalee es troben grups que parlen t\xc3\xa0mil._NEWLINE_L\'antrop\xc3\xb2loga Dr. Wiveca Stegeborn ha estudiat als veddes des de 1977 i afirma que les seves dones joves s\xc3\xb3n enganyades perqu\xc3\xa8 acceptin contractes com a treballadores dom\xc3\xa8stiques als pa\xc3\xafsos \xc3\xa0rabs de l\'Orient Mitj\xc3\xa0, quan de fet s\xc3\xb3n v\xc3\xadctimes del tr\xc3\xa0fic hum\xc3\xa0 per a prostituci\xc3\xb3 o venudes com a esclaves sexuals.'